เด็กยะลา อยากเปิดเทอม พร้อมฉีด"ไฟเซอร์"ป้องกันโควิด
หลังจากที่กรมควบคุมโรค เตรียมฉีดไฟเซอร์ ให้กับกลุ่มนักเรียนอายุ 12 ปีขึ้นไป ในต้นเดือนตุลาคม 2564  เพื่อเตรียมความพร้อมก่อนเปิดเทอม โดยต้องเป็นไปตามความยินยอมของผู้ปกครอง ในส่วนของผู้ปกครองและนักเรียน ในพื้นที่อำเภอเมืองยะลา ต่างก็เห็นด้วย พร้อมที่จะฉีดวัคซีนไฟเซอร์ป้องกันโควิด-19 เนื่องจากจังหวัดยะลา ยังพบการแพร่ระบาด มีผู้ติดเชื้อเพิ่มสูงนางรัชดาภา ชูแผ้วสะอาด  คุณแม่นักเรียน อายุ 17 ปี ชั้น ม.5 โรงเรียนคณะราษฎรบำรุง จังหวัดยะลา บอกว่าเห็นด้วยกับการฉีดวัคซีนในเด็กนักเรียน เด็กจะได้ไปโรงเรียนตามปกติ ถ้าเป็นโควิด เชื้อจะได้ไม่ลงปอด รักษาหายได้  ส่วนความปลอดภัยของลูกนั้น เชื่อว่าอยู่ที่ภูมิคุ้มกันร่างกายของเด็กแต่ละคนซึ่งจะไม่เท่ากัน มั่นใจที่จะให้ลูกได้ฉีดวัคซีนด้านนางสาวนรกร ชูแผ้วสะอาด บุตรสาว บอกว่า เห็นด้วยที่จะให้มีการฉีดวัคซีนสำหรับนักเรียน จะได้ไปโรงเรียนได้ เรียนออนไลน์อย่างเดียวไม่ไหว  ไม่กังวล ก่อนฉีดก็ดูแลตัวเอง ส่วนการพูดคุยกับเพื่อนๆ ถึงการฉีดวัคซีนนั้น ส่วนใหญ่ก็เห็นด้วย อยากฉีดไฟเซอร์ เกณฑ์อายุถึง อยากฉีดกัน